4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 74 της 24/31 Μαρτ. 1966 (ΦΕΚ  Α΄ 76) Περί χορηγήσεως επιδόματος επικινδύνου εργασίας εις προσωπικόν Κέντρων και Σταθμών Αιμοδοσίας. Εκυρώθη δια του άρθρ. 25 παρ. 3 Ν.Δ. 4548/1966 (τόμ. 2Α σελ. 384, 28). Λαβόν υπ’ όψιν τας διατάξεις: α)του υπ’ αριθ. 3623/56 Ν.Δ «περί καθορισμού κατωτάτων ορίων ιατρικής αμοιβής και συνθηκών εργασίας των ιατρών», β)του υπ’ αριθ. 4026/59 Ν.Δ/τος «περί τροποποιήσεως και συμπληρώσεως του Ν.Δ. 3340/1953 «περί ιδρύσεως Εθνικής Υπηρεσίας Αιμοδοσίας», γ)του υπ’ αριθ. 129/1963 Β.Δ. «περί τροποποιήσεως και συμπληρώσεως του Οργανισμού του Γεν. Νοσοκομείου Πειραιώς Η Βασίλισσα Φρειδερίκη», ως και την από 16.2.1966 εισήγησιν του Υπουργού Υγιεινής, αποφασίζει: Εγκρίνει την χορήγησιν επιδόματος επικινδύνου εργασίας και ειδικών γνώσεων οριζομένου εις τα (75%) του βασικού μισθού δια το πάσης φύσεως προσωπικόν, το ασχολούμενον εις τα Κέντρα και Σταθμούς Αιμοδοσίας των Νοσηλ. Ιδρυμάτων Ν.Δ. 2592/53 Αθηνών, Πειραιώς και Θεσσαλονίκης και εκατόν πεντήκοντα επί τοις εκατόν προκειμένου περί του προσωπικού του Κέντρου Αιμοδοσίας και Παρασκευής Ξηρού Πλάσματος. Το ανωτέρω ποσοστόν περιωρίσθη εις 40% δια του άρθρ. 8 Α.Ν. 274/1968 (τόμ. 2Α σελ. 384, 72). Το επίδομα τούτο χορηγείται δι’ αποφάσεως του Υπουργού Υγιεινής κατόπιν ητιολογημένης προτάσεως των Δ.Σ. των ως άνω Ιδρυμάτων. Η παρούσα πράξις ισχύουσα από της δημοσιεύσεως της παρούσης κυρωθήσεται δια Νόμου, προτάσει του Υπουργού Υγιεινής. 